*Társadalmi egyeztetésre bocsátva: 2020. szeptember 23.*

**Felsőörs község Önkormányzata Képviselőtestületének**

**/2012. (X. .) önkormányzati rendelete**

**a szociális tűzifa támogatás igényléséről és felhasználásáról**

Felsőörs község Önkormányzata a szociális igazgatásról és szociális ellátások rendjéről szóló 1993. évi III. törvény 26.§-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. A rendelet hatálya**

1. § A rendelet hatálya azon magyar állampolgárokra terjed ki, akik Felsőörs községben lakóhellyel rendelkeznek, s azon nem magyar állampolgárokra terjed ki, akik a községben tartózkodási hellyel rendelkeznek, valamint a község területén tartózkodó hajléktalanokra.

**2. Támogatás mértéke, feltételei**

2. §. (1) Természetben nyújtott szociális tűzifa támogatásra jogosult a kérelmező akkor, ha:

a) aktív korúak ellátásában részesül, vagy

b) időskorúak járadékára jogosult, vagy

c) halmozottan hátrányos helyzetű gyermeket nevel, vagy

d) települési lakhatási támogatásra jogosult, vagy

e) akinek jövedelme az önkormányzat szociális ellátások rendjéről szóló 3/2015. (II.27.) önkormányzati rendelet 10.§ (5) bekezdése szerint a rendkívüli települési támogatás megállapításánál figyelembe vehető jövedelmet nem haladja meg.

(2) A támogatás mértéke háztartásonként 1 erdei m3 keménylombos tűzifa.

(3) A támogatás megállapítása esetén a tűzifát az önkormányzat a Tanyagondnoki Szolgálat közreműködésével, gépjárművel kérelmező lakóhelyére szállítja.

3. § (1) A támogatásra nyitva álló keret 50 erdei m3.

(2) Támogatási kérelmet 2020. november 9-ig lehet benyújtani az önkormányzat részére, a kérelem benyújtására meghatározott határidő elmulasztása jogvesztő.

(3) A támogatási kérelmeket a polgármester bírálja el a kérelmezők rászorultsága alapján 2020. november 18-ig.

(4) A támogatási kérelmek elbírálásakor a rendelet 2.§ a), b), c), d) pontjának megfelelő kérelmezőket kell előnyben részesíteni. A rendelet 2.§ e) pontjának megfelelő kérelmező részére támogatás csak akkor állapítható meg, ha a rendelet 2.§ a), b), c), d) pontjának megfelelő valamennyi kérelmező részére a támogatás megállapításra került és a támogatásra nyitva álló keret még nem merült ki.

**3. Eljárási szabályok**

4. § (1) A feladat- és hatáskör gyakorlójának a döntéshozatalához a kérelmeket a Közös Önkormányzati Hivatal előkészíti.

(2) Kérelmezőnek a támogatásra vonatkozó kérelméhez mellékelni kell a támogatásra való jogosultságról szóló határozat másolatát a rendelet 2.§ a), b), c), d) pontjára alapított támogatási kérelem esetén.

(3) A kérelmet az e rendelet 1. számú melléklete szerinti nyomtatvány kitöltésével kell benyújtani. Amennyiben a kérelmező hiányosan nyújtja be kérelmét, úgy hiánypótlásra 5 nap áll rendelkezésre, melyre a Közös Önkormányzati Hivatal ügyintézője a kérelem benyújtásával egyidejűleg felhívja a kérelmezőt. A határidő elmulasztása jogvesztő.

(4) Kérelmezőt kérelme elbírálásáról határozatban kell értesíteni, a jogorvoslati tájékoztatás megjelölésével.

**4. Záró rendelkezések**

5. § (1) E rendeletben nem szabályozott kérdésekben a szociális igazgatásról és a szociális ellátásokról szóló 1993. évi III. törvény rendelkezéseit kell alkalmazni.

(2) E rendelet rendelkezéseiről a rendelet kihirdetésével egyidejűleg tájékoztatást kell adni a község lakossága részére a helyben szokásos módon, az önkormányzat honlapján, a település közterületi önkormányzati hirdetőtábláin.

(3) E rendelet kihirdetését követő napon lép hatályba, és 2021. április 30-án hatályát veszti.

**Szabó Balázs dr. Kovács János**

**polgármester jegyző**

**Kihirdetési záradék:**

A rendeletet 2020. szeptember -én kihirdettem.

dr. Kovács János

jegyző megbízásából:

dr. Könczöl Gábor

kirendeltségvezető

1. melléklet a /2020. (X. .) önkormányzati rendelethez

**Szociális tűzifa támogatás iránti kérelem**

Igénylő neve: ……………………………………………………………………

Lakóhelye: ……………………………………………………………………....

Tartózkodási helye: ……………………………………………………………..

Születési helye: …………………………………. Ideje: ………………………

Anyja neve: …………………………………………………………………….

TAJ száma: ………………………………………

Bankszámlaszám: ……………………………….

Telefonszám (nem kötelező megadni) :………………………………………..

Állampolgársága: magyar bevándorlási engedéllyel rendelkező

Menekültként elismert letelepedési engedéllyel rendelkező

(A megfelelőt kérjük aláhúzni)

Kérelmező családjában élők adatai:

|  |  |  |  |
| --- | --- | --- | --- |
| 1. **NÉV** | 1. **Rokoni kapcsolat** | 1. **Szül.hely, idő** | 1. **Anyja neve:** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |  |  |
| --- | --- | --- | --- | --- | --- | --- |
| 1. **Jövedelem típusai** | 1. **Kérelmező**   **jövedelme** | 1. **Közeli hozzátartozók jövedelme** | | | | |
| a) | b) | c) | d) | e) |
| 1) Munkaviszonyból és más foglalkoztatási jogviszonyból származó |  |  |  |  |  |  |
| 2) Társas és egyéni vállalkozásból, őstermelői, ill. szellemi és más önálló tevékenységből származó |  |  |  |  |  |  |
| 3) Alkalmi munkavégzésből származó |  |  |  |  |  |  |
| 4) Táppénz, gyermekgondozási támogatások (GYES, GYED, GYET, Családi pótlék, tartásdíj) |  |  |  |  |  |  |
| 5) Nyugellátás és egyéb nyugdíjszerű rendszeres szoc. ellátások |  |  |  |  |  |  |
| 6) Önkorm. és munkaügyi szervek által folyósított ellátások (pl.rendszeres szoc.segély,ápolási díj,álláskeresési ellátások) |  |  |  |  |  |  |
| 7) Egyéb jövedelem (pl. ösztöndíj, végkielégítés, ingó és ingatlan értékesítéséből,bérbeadásából származó) az előző sorokban nem feltüntetett jövedelem |  |  |  |  |  |  |
| **9) Összes jövedelem (1+2+3+4+5+6+7)** |  |  |  |  |  |  |

Egy főre jutó havi családi nettó jövedelem: ………………………Ft/hó

A kérelemhez mellékelni kell a jogosultságot igazoló határozatot:

- az aktív korúak ellátására,

- idős korúak járadékára,

(a megfelelő aláhúzandó)

Büntetőjogi felelősségem tudatában kijelentem, hogy az általam közöltek a valóságnak megfelelnek.

Hozzájárulok a nyilatkozatban szereplő adatoknak a szociális igazgatási eljárásban történő felhasználásához, kezeléséhez.

Tudomásul veszem, hogy a kérelemben közölt adatok valódiságát a szociális igazgatásról és szociális ellátásokról szól 1993. évi III. tv. 10. §. (7) bekezdése alapján az önkormányzat az illetékes NAV útján ellenőrizheti.

Felsőörs, ……….év……………….hó……nap

………………………………..

Kérelmező aláírása

**Kitöltési útmutató:**

1. Lakóhely címeként a személyi igazolványban szereplő lakóhelyet, ill. tartózkodási helyet kell feltüntetni.
2. Közeli hozzátartozók:
   1. házastárs, élettárs,
   2. húszévesnél fiatalabb, önálló keresettel nem rendelkező, a 23 évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató, a 25 évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató vérszerinti, örökbefogadott, ill. nevelt, gyermek, korhatárra való tekintet nélkül a tartósan beteg, az autista, ill. a testi, érzékszervi, értelmi, vagy beszédfogyatékos, vér szerinti, örökbe fogadott, ill. nevelt gyermek, amennyiben ez az állapot a gyermek 25. életévének betöltését megelőzően is fennállt: a 18. életévet be nem töltött gyermek vonatkozásában a vérszerinti és az örökbe fogadó szülő, ill. a szülő házastársa vagy élettársa.
3. Az egy háztartásban élő közeli hozzátartozók jövedelmét hozzátartozók szerint kell feltüntetni.
4. Az 1. 4. 5. és 6. jövedelemtípusba tartozó jövedelem esetén a kérelem benyújtását megelőző hónap jövedelmét kell szerepeltetni. (A táppénzt akkor lehet figyelembe venni, ha a keresőképtelenség a 30 napot meghaladja. Ha nem haladja meg, akkor a táppénzes állományba kerülést megelőző hónapra járó munkabért kell figyelembe venni.)
5. A 3. jövedelemtípus esetén csatolandó a megelőző 3 hónapra vonatkozóan az alkalmi munkavállalói könyv (másolat), és/vagy a saját nyilatkozat a jövedelem összegéről, továbbá az állami foglalkoztatási szerv igazolása arról, hogy az állami foglalkoztatási szervvel együttműködik, annak nyilvántartásában regisztrált álláskeresőként szerepel.
6. A 2. és 7. jövedelemtípusba tartozó jövedelem esetén a kérelem benyújtásának hónapját közvetlenül megelőző 12 hónap alatt szerzett jövedelem egyhavi átlagát kell szerepeltetni kivéve a 7. jövedelemtípusba tartozó ösztöndíjat. Az ösztöndíj esetében a megelőző hónapban folyósított ellátást kell szerepeltetni.
7. A jövedelemnyilatkozatban feltüntetett jövedelemről a típusának megfelelő igazolást vagy annak fénymásolatát (pl. munkáltatói igazolás, postai igazoló szelvény, bankszámla kivonat, NAV igazolás, szerződés stb.) a jövedelemnyilatkozathoz csatolni kell. Jövedelemmel nem rendelkező esetén csatolni kell az állami foglalkoztatási szerv igazolását arról, hogy az állami foglalkoztatási szervvel együttműködik, annak nyilvántartásában regisztrált álláskeresőként szerepel.

**INDOKOLÁS**

A szociális igazgatásról és szociális ellátások rendjéről szóló 1993. évi III. törvény 26. § szerint: *„A települési önkormányzat képviselő-testülete a hatáskörébe tartozó pénzbeli ellátásokat kiegészítheti, és a szociálisan rászorultak részére - a rendeletében meghatározott módon és feltételek szerint - más pénzbeli támogatásokat is megállapíthat.”* E felhatalmazó rendelkezés alapján alkotja meg az önkormányzat rendeletét a szociális célú tűzifa támogatás igényléséről és felhasználásáról.

A rendelet megalkotásának további jogi keretét az előterjesztéshez mellékelt támogatói okirat jelenti, mely szerint a támogatást az önkormányzatnak 2021. február 15-ig kell kiosztania, és arról 2021. április 15-ig kell elszámolnia.

A Képviselő-testület 76/2020. (08.11.) sz. kp. határozatávalarról döntött, hogy az önrészt biztosítja, továbbá finanszírozza a szállítást is. Az önkormányzat vállalta, hogy a szociális célú tűzifában részesülőktől ellenszolgáltatást nem kér.

***„76/2020. (08.11.) sz. kp. határozat:***

1. *Felsőörs község Önkormányzatának Képviselő-testülete a belügyminiszter 2020. augusztusában közzétett szociális célú tüzelőanyag vásárlásához kapcsolódó kiegészítő támogatására vonatkozó pályázati felhívása alapján benyújtja támogatási igényét kemény lombos tűzifára, melyhez költségvetési rendeletének 7/4. mellékletében 51. sorában meghatározott egyéb szociális pénzbeli és természetbeni ellátások, támogatások előirányzat terhére a szükséges (86.360,- Ft) önrészt biztosítja. Az igénylés a Magyar Államkincstár által az önkormányzat részére történő adatközlés szerinti mértékben történjen. A Képviselő-testület megbízza a Polgármestert a szükséges átcsoportosítás végrehajtásával.*

*Az önkormányzat vállalja, hogy a szociális célú tűzifában részesülőktől ellenszolgáltatást nem kér.*

1. *A Képviselő-testület felhatalmazza a Polgármestert, hogy a támogatási igény elfogadása esetén a tűzifát megrendelje, a szállítási költség forrása a költségvetési rendelet 7/4. melléklet 51. sorában meghatározott egyéb szociális pénzbeli és természetbeni ellátások, támogatások előirányzata. Egyúttal megbízza a Polgármestert a szükséges átcsoportosítás végrehajtásával.*
2. *A Képviselő-testület megbízza a Polgármestert, hogy a szociális tűzifa támogatás igényléséről és felhasználásáról szóló önkormányzati rendelettervezetet terjessze elő a támogatási igény elfogadása esetén.*

*Felelős: Polgármester*

*Határidő: 1) az igénylés benyújtására: 2020. augusztus 31.*

*2) a támogatási igény elfogadásáról szóló döntést követő 15 napon belül*

*3) a támogatási igény elfogadásáról szóló döntést követő Képviselő-testület ülése”*

A rendeletalkotás kapcsán elvégzett előzetes hatásvizsgálatról, a jogalkotásról szóló 2010. évi CXXX. törvény 17.§. (2) bekezdése alapján az alábbiak szerint tájékoztatom a Tisztelt Képviselő-testületet.

A rendeletalkotás

1. társadalmi-gazdasági hatása: az önkormányzat szociális ellátórendszerének évek óta része ez a fajta támogatás, melyről évente dönt az önkormányzat, a döntéssel ebben az évben is biztosítottá válik a szociális tűzifa támogatás a rászorulók részére,
2. költségvetési hatása: minimális, melyet az önkormányzat korábbi döntésével biztosított,
3. környezeti, egészségi következményei: nincs,
4. adminisztratív terheket befolyásoló hatása: a hivatal adminisztrációs terhei növekednek,
5. egyéb hatása: nincs.

A rendelet megalkotásának szükségessége: A rendelet-tervezetben a rendelkezések hatályon

kívül helyezése a magasabb rendű jogszabályoknak való megfelelést szolgálja.

A rendelet alkalmazásához szükséges feltételek: - személyi: rendelkezésre áll,

- szervezeti: rendelkezésre áll,

- tárgyi: rendelkezésre áll,

- pénzügyi: nincs.

Az előterjesztést készítette: dr. Könczöl Gábor kirendeltségvezető

A döntés meghozatala **minősített** többséget igényel.

Az előterjesztést tárgyalja: Humán Bizottság

Melléklet: támogatási szerződés

**Felsőörs, 2020. szeptember 23.**

**Szabó Balázs**

**polgármester**